БОСНА И ХЕРЦЕГОВИНА
ФЕДЕРАЦИЈА БОСНЕ И ХЕРЦЕГОВИНЕ

ТУЗЛАНСКИ КАНТОН

ОПШТИНСКИ СУД У ЛУКАВЦУ

БРОЈ ПРЕДМЕТА: 126 0 И 176399 22 И

Лукавац, 13.12.2022. године


Општински суд у Лукавцу, судија Бојан Ђедовац, у правној ствари тражиоца извршења БХ ТЕЛЕЦОМ д.д. Сарајево, Дирекција Тузла, кога заступа заступник по закону Алма Чоло против извршеника С.Ј из Мешића бб......, град Лукавац, ради дуга, вриједност спора 625,05 КМ, ван рочишта, дана 13.12.2022. године, донио је сљедећи
З А К Љ УЧ А К

о продаји покретних ствари


Одређује се друго рочиште за продају пописаних покретних ствари за дан 4.1.2023. године у Општинском суду у Лукавцу, канцеларија број 12 у 8,30 часова, а продаја ће се извршити путем усменог јавног надметања.


Предмет продаје су покретне ствари извршеника пописане и процјењене од стране судског извршиоца овог суда:

1. ТВ плазма, 42′ марке „Грундиг“, црне боје, процијењене вриједности 600,00 КМ;

2. клима, покретни расхлађивач, марке „Honeywell“, процијењене вриједности 300,00 КМ.


Покретне ствари налазе се на адреси извршеника у ......, град Лукавац. 


На другој продаји наведене покретне ствари могу се продати без ограничења у погледу износа њене цијене.


Понуђач са највећом понудом дужан је уплатити новчани износ продајне цијене у року од 8 дана од објављивања резултата продаје. Ако понуђач са највећом понудом не уплати новчани износ продајне цијене у предвиђеном року, суд ће закључком продају том понуђачу огласити неваљаном, а другог понуђача прогласити купцем, који треба да у року од 8 дана уплати код суда новчани износ/цијену коју је понудио, а уколико ни други понудилац у предвиђеном року не изврши уплату, суд примјењују ова правила и на трећег и даљег  понуђача.


Ако се на другом рочишту покретна ствар не буде могла продати, суд ће обуставити поступак.


У јавном надметању могу учествовати само лица која су претходно положила осигурање које износи 1/10 од вриједности ствари. Лица која учествују у јавном надметању, дужна су прије почетка рочишта суду предати по један примјерак уплатнице из које је видљиво да је осигурање положено. Осигурање се полаже на депозитни рачун Општинског суда у Лукавцу број 1321002012496062 отворен код НЛБ банке д.д. Сарајево, са назнаком броја предмета. Од полагања осигурања у овој извршној ствари ослобођен је тражилац извршења.


Овај закључак биће објављен на огласној плочи суда, а странка може о свом трошку објавити закључак о продаји у средствима јавног информисања.







                           
 Судија








                   Бојан Ђедовац    

Правна поука:

Против овог закључка није дозвољена посебна жалба.

